І сама падзея, і ўся папярэдняя работа ў гэтым кірунку згуртавалі вяскоўцаў, нягледзячы на іх прыналежнасць да розных канфесій. Людзі ахвотна адгукнуліся на прапанову, сабралі грошы. Гэтак жа дружна сабраліся ў тую нядзелю ля новага знакавага месца. Да некаторых з Пастаў і нават Віцебска прыехалі дзеці, унукі. Крыж і агароджу зрабіў і пафарбаваў майстар з Юнек, а ўстанавілі вясковыя мужчыны. Яны і тэрыторыю вакол забетанавалі, а мясцовыя жанчыны аздобілі кветкамі.